CELEX: 62009TN0107
Language: fi
Date: 2009-03-12 00:00:00
Title: Asia T-107/09: Kanne 12.3.2009 — Yhdistynyt kuningaskunta v. komissio

16.5.2009   
            
            
               FI
            
            
               Euroopan unionin virallinen lehti
            
            
               C 113/40
            
         Kanne 12.3.2009 — Yhdistynyt kuningaskunta v. komissio
   (Asia T-107/09)
   2009/C 113/81
   Oikeudenkäyntikieli: englanti
   
      Asianosaiset
   
   
      Kantaja: Ison-Britannian ja Pohjois-Irlannin yhdistynyt kuningaskunta (asiamies: V. Jackson, avustajanaan barrister T. Eicke)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) maksettavien jäsenvaltioiden tiettyjen menojen jättämisestä yhteisörahoituksen ulkopuolelle 8.12.2008 tehty komission päätös 2008/960/EY (1) on kumottava siltä osin kuin sen seurauksena Yhdistynyttä kuningaskuntaa vastaan sovelletaan hedelmät ja vihannekset -tukiohjelmaa koskevaa oikaisua johtuen väitetyistä valvontajärjestelmän puutteista ennen vuotta 2002 perustettujen tuottajaorganisaatioiden hyväksymisen (jäsenille ei annettu käyttöön tarvittavia teknisiä välineitä) osalta
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä olevalla kanteella kantaja vaatii Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) maksettavien jäsenvaltioiden tiettyjen menojen jättämisestä yhteisörahoituksen ulkopuolelle 8.12.2008 tehdyn komission päätöksen 2008/960/EY osittaista kumoamista sillä perusteella, että komissio tulkitsi ja sovelsi väärin neuvoston asetuksen N:o 2200/96 (2) 11 artiklan 2 kohdan d alakohtaa, koska se katsoi, että Yhdistyneen kuningaskunnan hallitus ei ollut noudattanut tässä säädöksessä asetettuja hedelmä- ja vihannestoimialan tuottajaorganisaation hyväksymistä koskevia edellytyksiä.
   Kantaja väittää, että komission soveltama neuvoston asetuksen 2200/96 11 artiklan 2 kohdan d alakohdan rajoittava tulkinta, joka on riidanalaiseen päätökseen kuuluvien olennaisten seikkojen taustalla, on ristiriidassa sekä tämän säädöksen tekstin että sen kohteen ja tarkoituksen kanssa.
   
      (1)  Tiedoksiannettu numerolla K(2008) 7820, EUVL L 340, s. 99
   
      (2)  Hedelmä- ja vihannesalan yhteisestä markkinajärjestelystä 28.10.1996 annettu neuvoston asetus (EY) N:o 2200/96, EYVL L 297, s. 1